CELEX: 62018CA0664
Language: et
Date: 2021-03-04 00:00:00
Title: Kohtuasi C-664/18: Euroopa Kohtu (seitsmes koda koda) 4. märtsi 2021. aasta otsus – Euroopa Komisjon versus Suurbritannia ja Põhja-Iiri Ühendkuningriik (Liikmesriigi kohustuste rikkumine – Keskkond – Direktiiv 2008/50/EÜ – Välisõhu kvaliteet – Artikli 13 lõige 1 ja lisa XI – Lämmastikdioksiidi (NO2) piirtasemete süstemaatiline ja püsiv ületamine teatavates Ühendkuningriigi piirkondades – Artikli 23 lõige 1 – Lisa XV – Ületamise „võimalikult lühike“ ajavahemik – Vajalikud meetmed)

3.5.2021   
            
            
               ET
            
            
               Euroopa Liidu Teataja
            
            
               C 163/2
            
         
      Euroopa Kohtu (seitsmes koda koda) 4. märtsi 2021. aasta otsus – Euroopa Komisjon versus Suurbritannia ja Põhja-Iiri Ühendkuningriik
      (Kohtuasi C-664/18) (1)
      
      (Liikmesriigi kohustuste rikkumine - Keskkond - Direktiiv 2008/50/EÜ - Välisõhu kvaliteet - Artikli 13 lõige 1 ja lisa XI - Lämmastikdioksiidi (NO2) piirtasemete süstemaatiline ja püsiv ületamine teatavates Ühendkuningriigi piirkondades - Artikli 23 lõige 1 - Lisa XV - Ületamise „võimalikult lühike“ ajavahemik - Vajalikud meetmed)
      (2021/C 163/02)
      Kohtumenetluse keel: inglise
      
         Pooled
      
      
         Hageja: Euroopa Komisjon (esindajad: J. Norris ja K. Petersen, hiljem E. Manhaeve ja J. Norris)
      
         Kostja: Suurbritannia ja Põhja-Iiri Ühendkuningriik (esindajad: F. Shibli, keda abistab Barrister J. Morrison)
      
         Kostja toetuseks menetlusse astuja: Saksamaa Liitvabariik (esindajad: T. Henze ja S. Eisenberg, hiljem J. Möller ja S. Eisenberg, keda abistavad Rechtsanwalt U. Karpenstein, Rechtsanwalt F. Fellenberg ja Rechtsanwalt K. Dingemann)
      
         Resolutsioon
      
      
                  1)
               
               
                  Kuna Suurbritannia ja Põhja-Iiri Ühendkuningriik
                  on süstemaatiliselt ja püsivalt ületanud NO2 aastaseid piirtasemeid alates 1. jaanuarist 2010 kuni aastani 2017 (kaasa arvatud) Ühendkuningriigi 16 piirkonnas, nimelt piirkondades UK0001 (Greater London Urban Area); UK0002 (West Midlands Urban Area); UK0003 (Greater Manchester Urban Area); UK 0004 (West Yorkshire Urban Area); UK 0013 (Teesside Urban Area); UK0014 (The Potteries); UK0018 (Kingston upon Hull); UK0019 (Southampton Urban Area); UK0024 (Glasgow Urban Area); UK0029 (Eastern); UK0031 (South East); UK0032 (East Midlands); UK0033 (North West & Merseyside); UK0034 (Yorkshire & Humberside); UK0035 (West Midlands) ja UK0036 (North East), ning NO2 tunnist piirtaset piirkonnas UK0001 (Greater London Urban Area), siis on Suurbritannia ja Põhja-Iiri Ühendkuningriik rikkunud oma kohustusi, mis tulenevad Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta artikli 13 lõikest 1 koostoimes selle direktiivi XI lisaga
                  ja
                  ei ole alates 11. juunist 2010 võtnud vajalikke meetmeid, et tagada NO2 piirtasemete järgimine kõigis nendes piirkondades, siis on Suurbritannia ja Põhja-Iiri Ühendkuningriik rikkunud oma kohustusi, mis tulenevad direktiivi 2008/50/EÜ artikli 23 lõikest 1 eraldi võetuna ja koostoimes selle direktiivi XV lisaga, ning eelkõige selle direktiivi artikli 23 lõike 1 teises lõigus sätestatud kohustust võtta meetmeid nii, et piirtasemete ületamise ajavahemik jääks võimalikult lühikeseks.
               
            
                  2)
               
               
                  Jätta Suurbritannia ja Põhja-Iiri Ühendkuningriigi kohtukulud nende endi kanda ja mõista neilt välja Euroopa Komisjoni kohtukulud.
               
            
                  3)
               
               
                  Jätta Saksamaa Liitvabariigi kohtukulud nende endi kanda.
               
            
         (1)  ELT C 445, 10.12.2018.